Middelsstore til store (gjerne 15-30 millimeter), svært kraftige, svarte eller metallfargede biller. Hodet er skovlformet og bredt med brede tenner langs forkanten, kan ha noen små knøler i midten, men ikke lange horn. Pronotum er stort og hvelvet, ofte kraftig punktert. Dekkvingene er korte og brede, litt avflatede. Beina er meget kraftige og utviklet til effektive graveredskaper. Leggene (tibiae) er utvidete med butte tenner på yttersiden, mens føttene (tarsene) på forbeina er svært reduserte (kortere enn endesporen) eller kan mangle helt.